5. ΕΓΚΥΚΛΙΟΣ ΔΙΟΙΚΗΣΕΩΣ ΙΚΑ Αριθ. 35/1954 Περί της απαλλαγής εκ παντός φόρου και τελών χαρτοσήμου των παρά του ΙΚΑ χορηγουμένων παροχών. Κοινοποιούμεν κατωτέρω το υπ' αριθ. Φ. 50640/2/1953 έγγραφον του Υπουργείου Εργασίας σχετικώς με την απαλλαγήν εκ παντός φόρου και τελών χαρτοσήμου των παρά του ΙΚΑ, χορηγουμένων παροχών. Κατόπιν τούτου ορθώς εθεωρήθη δια της υπ' αριθ. 207/16.9.53 εγκυκλίου διαταγής μας, ότι και το χορηγούμενον προσωρινόν επίδομα εις τους συνταξιούχους και επιδοματούχους λόγω αναπροσαρμογής δεν υπόκειται εις φορολογίαν καθαράς προσόδου. Έγγραφον Υπουργείου Εργασίας προς το  Υπουργείον Οικονομικών υπ' αριθ. Φ. 50640/2/53/30.11.53 Εξ αφορμής του υπ' αριθ. Α.28652/9.11.53 υμετέρου εγγράφου προς το ΙΚΑ, κοινοποιηθέντος ημίν εν αντιγράφω δια του υπ' αριθ. 381054/23.11.53 εγγράφου της Γ.Δ.Δ.Λ., σχετικώς με τας κρατήσεις επί των εις χρήμα παροχών του ΙΚΑ, έχομεν την τιμήν να γνωρίσωμεν υμίν τα ακόλουθα: Η παρ. 2 του άρθρ. 40 του Α.Ν. 1846/51 "περί Κοινωνικών Ασφαλίσεων" ορίζει γενικώς ότι η εξόφλησις των εις χρήμα παροχών του ΙΚΑ δεν υπόκειται εις τέλος χαρτοσήμου ουδ’ εις πληρωμήν οιουδήποτε φόρου. Εις χρήμα παροχαί του ΙΚΑ, είναι τα επιδόματα: α)ασθενείας, β)ανεργίας, γ)αναπροσαρμογής, δ)στρατεύσεως και αι συντάξεις. Συνεπώς κατά την ανωτέρω διάταξιν του άρθρ. 40, ούσαν ειδικήν και νεωτέραν της ην επικαλείσθε διατάξεως του Κώδικος Φορολογίας καθαρών προσόδων εις την απαλλαγήν από του χαρτοσήμου και παντός φόρου περιλαμβάνονται και αι παρά του ΙΚΑ, χορηγούμεναι συντάξεις. Η εφαρμογή της ανωτέρω απαλλαγής μόνον επί των επιδομάτων περιθάλψεως δεν προκύπτει εκ διατάξεως τινός του νόμου. (Μετά την σελ. 182) Σελ. 182,01 ΚΔ – 47 47 Ασφαλιστική αρμοδιότητα και διαδικασία απονομής παροχών 15Β.Δ.α.5 48 15Β.Δ.α.5 Ασφαλιστική αρμοδιότητα και διαδικασία απονομής παροχών 